**Ministru kabineta noteikumu projekta „Tarifu aprēķināšanas metodika elektronisko plašsaziņas līdzekļu televīzijas programmu apraidei ciparformātā ar zemes raidītājiem” sākotnējās** **ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Projekts šo jomu neskar |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts izstrādāts, pamatojoties uz Elektronisko plašsaziņas līdzekļu likuma (turpmāk – EPLL) 13.panta sestās daļas redakcionālajām izmaiņām un jauno septīto daļu, kas atbilstoši pārejas noteikumu 35.punktam stāsies spēkā 2020.gada 1.janvārī, tādējādi nodrošinot Oficiālo publikāciju un tiesiskās informācijas likuma 9.panta piektajā daļā noteikto - ja spēku zaudē normatīvā akta izdošanas tiesiskais pamats (augstāka juridiska spēka tiesību norma, uz kuras pamata izdots cits normatīvais akts), tad spēku zaudē arī uz šā pamata izdotais normatīvais akts vai tā daļa.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība   | EPLL 13.panta pirmās daļas 3.punkts noteic, ka valsts akciju sabiedrība “Latvijas Valsts radio un televīzijas centrs” (turpmāk - LVRTC) nodrošina sabiedriskā elektroniskā plašsaziņas līdzekļa televīzijas programmu, komerciālo nacionālo un reģionālo plašsaziņas līdzekļu bezmaksas televīzijas programmu nepastarpinātu izplatīšanu visā valsts teritorijā ar zemes raidītājiem, slēdzot līgumus ar katru nacionālo un reģionālo elektronisko plašsaziņas līdzekli atsevišķi, iekļaujot līgumos noteikumus arī par televīzijas programmu izplatīšanas maksu, kuru aprēķina atbilstoši Ministru kabineta 2013.gada 2.aprīļa noteikumiem Nr.178 “Tarifu aprēķināšanas metodika elektronisko plašsaziņas līdzekļu televīzijas programmu izplatīšanai ar zemes raidītājiem” (turpmāk – Noteikumi Nr.178). Līdz 2019.gada 31.janvārim maksājumus LVRTC par savas programmas vai programmu izplatīšanu ciparformātā ar zemes raidītājiem katrs elektroniskais plašsaziņas līdzeklis veic atbilstoši iepriekš minētajiem noslēgtajiem pakalpojuma līgumiem.Maksa par vienas bezmaksas televīzijas programmas izplatīšanu saskaņā ar Noteikumu Nr.178 22.punktu ir atkarīga no pārraidāmo televīzijas programmu skaita 1.apraides tīklā (MUX1). Maksa par tīkla izmantošanu tiek sadalīta starp visiem bezmaksas apraidē esošajiem elektroniskajiem plašsaziņas līdzekļiem – šobrīd pieciem – vienādi. EPLL grozījumi paredz, ka, sākot ar 2020.gada 1.janvāri, sabiedriskā elektroniskā plašsaziņas līdzekļa televīzijas programmu, komerciālo nacionālo un reģionālo plašsaziņas līdzekļu bezmaksas televīzijas programmu nepastarpinātu izplatīšanu visā valsts teritorijā ar zemes raidītājiem LVRTC nodrošinās, slēdzot līgumu ar attiecīgajiem sabiedriskajiem, nacionālajiem un reģionālajiem elektroniskajiem plašsaziņas līdzekļiem tikai par programmu izplatīšanas tehniskajiem nosacījumiem (EPLL 13.panta pirmās daļas 3.punkts). Savukārt Nacionālā elektronisko plašsaziņas līdzekļu padome (turpmāk – NEPLP) slēgs līgumu ar LVRTC par galalietotājiem bez maksas izplatāmo programmu sarakstā iekļauto televīzijas programmu izplatīšanas ar zemes raidītājiem apmaksu, izmantojot valsts budžetā šim mērķim paredzētos līdzekļus (EPLL 13.panta septītā daļa). Ņemot vērā EPLL regulējumu, kas stāsies spēkā 2020.gada 1.janvārī, noteikumu projekts vairs neparedz maksas aprēķinu par vienas bezmaksas ciparu televīzijas programmas izplatīšanu, bet nosaka maksas aprēķinu par visu zemes raidītāju tīklu (MUX), kurš apraida bezmaksas programmas.Noteikumu projekts paredz, ka maksa par viena zemes raidītāju tīkla (MUX) izmantošanu ciparu televīzijas programmu pakalpojuma nodrošināšanai tiek aprēķināta pēc vienas formulas gan maksas, gan bezmaksas ciparu televīzijas pakalpojumu nodrošināšanai. Zemes ciparu televīzijas platformas MUX1 programmas tiek raidītas no 17 raidošajām stacijām Latvijā, kas pārklāj 99,77% Latvijas teritorijas. Pēc Pierobežas mastu projekta realizācijas (divu mastu būvniecības) raidošo staciju skaits, kas ļaus palielināt pārraidāmo datu plūsmu ātrumu un uzlabot to kvalitāti. Noteikumu projekts stājas spēkā 2020.gada 1.janvārī. |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija, valsts akciju sabiedrība “Latvijas Valsts radio un televīzijas centrs”.  |
| 4. | Cita informācija | Ievērojot EPLL grozījumus, NEPLP 2019. gada 28. jūnijā iesniedza Saeimas Cilvēktiesību un sabiedrisko lietu komisijai ziņojumu par komercdarbības atbalsta pasākuma saskaņošanas gaitu ar Eiropas Komisijas Konkurences ģenerāldirektorātu (turpmāk – EK). EK ir atzinusi, ka maksa par zemes ciparu televīzijas raidošā tīkla izmantošanu bezmaksas televīzijas programmu izplatīšanai, kuru NEPLP no valsts budžeta līdzekļiem nepastarpināti maksātu LVRTC, ir maksa par sniegtu pakalpojumu deleģēta uzdevuma ietvaros, tādējādi nedodot priekšrocības LVRTC. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Elektroniskie plašsaziņas līdzekļi (gan sabiedriskie, gan komerciālie), kuru televīzijas programmas iekļautas NEPLP apstiprinātajā galalietotājiem bez maksas izplatāmo programmu sarakstā, LVRTC, NEPLP. |
| 2. | Tiesiskā regulējuma ietekme uz tautsaimniecību un administratīvo slogu | Kopumā ietekme uz tautsaimniecību vērtējama pozitīvi, jo maksa LVRTC tiks noteikta par visu kopu (MUX) un veikta no NEPLP vienā maksājumā, tādējādi mazinot administratīvo slogu gan elektroniskajiem plašsaziņas līdzekļiem, gan NEPLP, gan LVRTC. Līdz 2019.gada 31.decembrim spēkā esošais EPLL regulējums paredz slēgt atsevišķus līgumus starp LVRTC un tiem elektroniskajiem plašsaziņas līdzekļiem, kuru televīzijas programmas iekļautas NEPLP apstiprinātajā galalietotājiem bez maksas izplatāmo programmu sarakstā, kā arī nodrošināt regulāru (katru mēnesi) rēķinu sagatavošanu atbilstoši līgumam un pienākumu sekot līdzi to apmaksai. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009. gada 25. augusta noteikumu Nr. 970 „Sabiedrības līdzdalības kārtība attīstības plānošanas procesā” 7.4.1 apakšpunktam sabiedrībai tika dota iespēja rakstiski sniegt viedokli par noteikumu projektu tā izstrādes stadijā. |
| 2. | Sabiedrības līdzdalība projekta izstrādē | Par noteikumu projekta izstrādi tika informēti sabiedrības pārstāvji, 2019. gada 11. maijā ievietojot paziņojumu par līdzdalības iespējām tiesību akta izstrādes procesā Satiksmes ministrijas tīmekļa vietnē <http://www.sam.gov.lv/sm/content/?cat=553> |
| 3. | Sabiedrības līdzdalības rezultāti | Iebildumi vai priekšlikumi netika saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts akciju sabiedrība “Latvijas Valsts radio un televīzijas centrs”, Nacionālā elektronisko plašsaziņas līdzekļu padome. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta īstenošana tiks veikta esošo cilvēkresursu ietvaros. Saistībā ar noteikumu projekta izstrādi nebūs nepieciešams veidot jaunas institūcijas vai likvidēt vai reorganizēt esošās. |
| 3. | Cita informācija | Nav. |

Satiksmes ministrs T. Linkaits

Vīza:

valsts sekretāra p.i. L.Austrupe